
	Comisia pentru buget, finanţe şi bănci

	
	Bucureşti,        

Nr. 22/154/12.09.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea alin.(4) al art.21 din Legea nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 185 din  29 mai 2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/154/12.09.2012


RAPORT 
asupra proiectului de Lege  pentru modificarea 
alin.(4) al art.21 din Legea nr.571/2003 privind Codul fiscal
Cu adresa nr. Plx 185 din 29 mai 2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea alin.(4) al art.21 din Legea nr.571/2003 privind Codul fiscal.
Prezentul proiect de lege are ca obiect de reglementare modificarea alin.(4) al articolului 21 din Legea nr. 571/2003 privind Codul fiscal în sensul majorării procentului limitei de deductibilitate a cheltuielilor, de la 3 la mie, la 5 la mie din cifra de afaceri, pentru a încuraja sponsorizarea şi mecenatul anumitor activităţi din diverse segmente.
La întocmirea raportului s-au avut în vedere avizele Consiliului legislativ şi Comisiei juridice, de displină şi imunităţi.
Proiectul de Lege a fost adoptat de Senat în şedinţa din 21 mai 2012, în condiţiile articolului 75 alineatul (2) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu majoritate de voturi. 

În urma dezbaterii, în şedinţa din data de 01.08.2012, comisia propune Plenului Camerei Deputaţilor respingerea  proiectului de Lege privind modificarea şi completarea Legii nr.571/2003 privind Codul fiscal şi alte măsuri financiar-fiscale, deoarece propunerea legislativă nu respectă prevederile art. 13 din Legea responsabilităţii fiscal- bugetare nr. 69/2010 care prevede necesitatea unor propuneri de măsuri de compensare a impactului financiar respectiv sau să aibă avizul Ministerului Finanţelor Publice şi al Consiliului fiscal, conform căruia impactul financiar nu afectează ţintele bugetare anuale şi pe termen mediu.

	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

